SVEUČILIŠTE U ZAGREBU

FAKULTET ORGANIZACIJE I INFORMATIKE

V A R A Ž D I N

Naziv tima:

**Destruktori**

Članovi:

Tomislav Brkan

Matej Lazarević

Matej Rogina

Petar Rogina

SERVIS ZA ČIŠĆENJE

PROJEKT IZ KOLEGIJA PROGRAMSKO INŽENJERSTVO

**Varaždin, 2014.**

SVEUČILIŠTE U ZAGREBU

FAKULTET ORGANIZACIJE I INFORMATIKE

V A R A Ž D I N

Naziv tima:

**Destruktori**

Članovi:

**Tomislav Brkan 39175/10-R**

**Matej Lazarević 38254/09-I**

**Matej Rogina 38050/09-R**

**Petar Rogina 38206/09-R**

SERVIS ZA ČIŠĆENJE

PROJEKT IZ KOLEGIJA PROGRAMSKO INŽENJERSTVO

Nositelj kolegija:

**Prof. dr. sc. Vjeran Strahonja**

Mentor:

**Marko Mijač, mag. inf.**

**Varaždin, 2014.**

Sadržaj

[1. Uvod 1](#_Toc386387500)

[2. Projektni plan 2](#_Toc386387501)

[2.1 Projektni tim 2](#_Toc386387502)

[2.2 Plan izrade projekta 6](#_Toc386387503)

[2.3 Budžet 8](#_Toc386387504)

# Uvod

Kao posljedica današnjeg užurbanog načina života i napornog rada, ljudi često zbog iscrpljenosti, zaborava ili nedostatka vremena zaboravljaju ili nisu u stanju odraditi posao čišćenja svog doma ili poslovnog prostora. Životni prostor, kao i radni prostor, mora biti u urednom, čistom i organiziranom stanju kako bi boravak u istom bio što opušteniji. Porast broja obrta koji se bave ovakvim opisom posla je u porastu, a broj klijenata je sve veći.

Naše rješenje će biti realizirano u obliku desktop aplikacije koja će biti namijenjena koordinatoru radnika (čistača) kako bi njihova organizacija i raspoređivanje, kao i ugovaranje termina čišćenja, bilo što jednostavnije.

Koordinator zaprimi poziv od klijenta i u aplikaciji odabire slobodan termin za čišćenje doma, poslovnog prostora, lokala i sl. Posao se može podijeliti u dvije kategorije prema prioritetu: obični i žurni (mora se obaviti unutar 24h). Koordinator mora donijeti odluku o broju radnika koji izlazi određeni dogovor, zavisno o veličini prostora koji se čisti. Isto tako, radnici na teren izlaze u službenim vozilima, stoga koordinator mora voditi brigu i o dostupnosti vozila u određenom trenutku.

Aplikacija će se sastojati od popisa radnika, popisa klijenata koji su koristili usluge servisa, dnevni i tjedni raspored termina čišćenja, popis službenih vozila i njihovo stanje raspoloživosti, izračun cijene na temelju dogovorenih faktora (prioritet posla, veličina prostora...), ispis računa, unos novih termina u obrazac (ime klijenta, kontakt, ugovoreni datum, detalji o prostoru, broj radnika koji će obavljati posao, šifra službenog vozila), ispis tjednog/mjesečnog izvještaja o količini posla.

# 2. Projektni plan

## 2.1 Projektni tim

U ovom poglavlju bit će prikazani podaci o projektnom timu "Destruktori" koji je radio na projektu izrade aplikacije "Servis za čišćenje".

Cilj je pružiti sve potrebne informacije o ulogama i angažmanu pojedinih članova projektnog tima.


Članovi tima su:

Tabela 1. Članovi tima


|  |  |
| --- | --- |
| Član | Opis rada |
| Tomislav Brkan | Zadužen za predstavljanje poduzeća i aplikacije poduzeću "Clean & Tidy", kao i daljnju komunikaciju između dva poduzeća. Također je član tima za obuku korisnika aplikacije. Prilikom planiranja izradio dijagrame aktivnosti. |
| Matej Lazarević | Izradio dizajn i kostur aplikacije, implementirao klase i metode koje će se u koristiti u samoj realizaciji aplikacije. Sastavio ponudu naručitelju i podijelio ostatak posla među članovima tima. |
| Matej Rogina | Zadužen za alfa testiranje kostura aplikacije i izradu svih potrebnih UML dijagrama. Član tima za obuku korisnika aplikacije. |
| Petar Rogina | Izradio projektni plan, budžet i proračun.  Član tima za obuku korisnika aplikacije. |

Svi članovi tima su isto tako i dorađivali cjelokupnu dokumentaciju.


Radi detaljnijeg pregleda unaprijed dogovorenih zadaća svakog člana tima, napravili smo sljedeće tablice:




Slika 1. Podjela rada u timu




Slika 2. Podjela rada u timu

Sljedeće tablice pokazuju korištenje pojedinih resursa (članova tima ali i opreme) za svaku zadaću:

Slika 3. Potrošnja resursa po zadaći



Slika 4. Potrošnja resursa po zadaći



Slika 5. Potrošnja resursa po zadaći

## 2.2 Plan izrade projekta

Preglednosti radi i sam plan izrade smo pretočili u dijagram i tablicu:



Slika 6. Plan izrade projekta

Sam plan izrade se sastoji od 2 osnovna dijela i nekoliko pod dijelova. Planiranje projekta je naravno prvo što je tim obavio, uz par sastanaka tu se i raspravljalo o samim zahtjevima korisnika, podjeli rada među članovima tima i okvirno se dogovorio proračun.

U fazi izrade projekta postoje modeliranje i izrada aplikacije, drugim riječima programiranje samih formi, testiranje i po potrebi dorada koda.


Kod modeliranja se prave dijagrami slučaja korištenja, ERA, aktivnosti i slijeda. Nakon svih spomenutih faza se dorađuje i dokumentacija.



Slika 7. Gantogram izrade projekta

Na gantogramu se u grafičkom obliku vidi utrošak resursa za svaku aktivnost isto kao i njen početak i kraj, ali i cjelokupno trajanje izrade projekta.

## 2.3 Budžet



U tablici se vidi proračun izrađen na temelju planiranih broja sati utrošenih u svaku aktivnost za pojedini resurs odnosno za svakog člana tima.

# Ponuda naručitelju

Ref. br. 01-04-2014

1. Ugovorne strane

Ugovor je sklopljen u Varaždinu dana 01. travnja 2014 godine između

Naručitelja:

Servis za čišćenje “Clean & tidy”

obrt za čišćenje

Hrvatskih branitelja 10, Varaždin

(u daljnjem tekstu: Naručitelj)

Isporučitelja:

“Destruktori” d.o.o.

Pavlinska 2, Varaždin

(u daljnjem tekstu: Isporučitelj)

1. Predmet ugovora

Premet ugovora je kupnja aplikacije “Servis za čišćenje” koju Naručitelj koristi za olakšano upravljanje poslovima, radnicima i njihovim zadacima. Sklapanjem ugovora Naručitelj stječe pravo na doživotno korištenje aplikacije “Servis za čišćenje”.

1. Opis sustava

Aplikacija “Servis za čišćenje” služi za upravljanje i koordiniranje radnika i poslova Naručitelja. Aplikacija prikazuje popis i raspored poslova prema željenim vremenskim razdobljima, što Naručitelju olakšava koordiniranje radnika po lokacijama i pregled dostupnosti službenih vozila.

Isporučitelj se obvezuje instalirati aplikaciju na računala Naručitelja, kao i omogućiti doradu aplikacije prema potrebama naručitelja sukladno planu i dogovoru između Naručitelja i Isporučitelja.

1. Količina i kvaliteta

Po isporuci aplikacije Naručitelj ima pravo na doživotno korištenje iste bez daljnje distribucije. Isporučitelj garantira kvalitetu aplikacije i obvezuje se na potencijalne popravke u slučaju grešaka prema dogovoru, kao i interveniranje u slučaju incidenta ili kvara. Isporučitelj garantira dostupnost u slučaju kvara 24/7 uključujući vikende i praznike.

Isporučitelj se ne obvezuje na funkcionalne dorade aplikacije poput novih opcija i sl.

1. Obveze Isporučitelja

a) Izrada pismenih uputa za korištenje aplikacije. Moguće dogovaranje obuke za korisnike uz nadoplatu.

b) Telefonska podrška za vrijeme radnog vremena Isporučitelja.

1. Instaliranje aplikacije na računala Naručitelja unutar 7 radnih dana nakon podmirenja obveza definiranih ovim ugovorom.
2. Čuvanje poslovnih tajni i podataka koji su nastali za vrijeme korištenja aplikacije.
3. Obveze Naručitelja

a) Naručitelj ima pravo na korištenje aplikacije i rukovanje istom sukladno pismenim uputama za korištenje aplikacije.

b) Naručitelj ne smije distribuirati ili prodavati aplikaciju trećim stranama.

1. U slučaju kvara na aplikaciji, Naručitelj se obvezuje obavijestiti Isporučitelja.
2. Završne odredbe

Ovaj ugovor nastupa na snagu nakon obostranog potpisa Naručitelja i Isporučitelja.

U Varaždinu, 01. travnja 2014.